NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2016-10-19):
Ďakujem pekne. Týmto sme vyčerpali rozpravu. Chcem sa opýtať pána ministra, ešte, samozrejme, máte možnosť vystúpiť z pozície navrhovateľa v záverečnom slove. Nie, nie je tomu tak. Pani poslankyňa Vaľová ako spravodajca? Nie, nie je tomu tak. Prerušujem rokovanie o tomto bode programu. (Reakcia spravodajkyne.) Áno, bude hlasovanie o 11.00. Áno, kolegovia, kolegyne, o jedenástej budeme hlasovať, samozrejme. Ďakujeme, pán minister. Ďalším bodom by malo byť prvé čítanie o vládnom návrhu zákona o štátnej službe, ale to sme preložili na štvrtok po bodoch ministra dopravy, nakoľko pán minister musí odcestovať do Bruselu, ako ste počuli aj z jeho úst. Pokračovať by sme teda v rámci programu mali prvým čítaním o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 245). Poprosila by som, keby pán minister Drucker mohol prísť naspäť do rokovacej sály, aby svoj návrh zákona uviedol. Ďakujem pekne. Dáme si dvojminútovú prestávku, budeme pokračovať, keď príde pán minister. Takže pán minister to stihol. Ďakujeme pekne, nech sa páči, rovno môžete ísť uviesť váš návrh zákona.
B. Bugár, podpredseda NR SR: (2001-10-02):
Nech sa páči, pán poslanec. V. Bajan, poslanec: Ďakujem pekne, pán podpredseda. Vážená pani ministerka, dovoľte mi, aby som predniesol spoločnú správu tlač 1077a. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky nasledovnú spoločnú správu výborov. Národná rada svojím uznesením č. 1591 z 13. septembra 2001 pridelila tento vládny návrh zákona nasledovným výborom Národnej rady - výboru pre financie, rozpočet a menu, výboru pre pôdohospodárstvo, pre verejnú správu, pre sociálne veci a bývanie, pre zdravotníctvo, výboru pre vzdelanie, vedu, mládeže a šport a výboru pre kultúru a médiá. Všetky výbory prerokovali predmetný návrh zákona v stanovenom termíne. Gestorský výbor nedostal do začatia rokovania o vládnom návrhu zákona o majetku vyšších územných celkov stanoviská žiadneho poslanca, ktoré by boli podané v súlade s § 75 ods. 2 zákona Národnej rady č. 350/1996 Z. z. K predmetnému návrhu zákona zaujali výbory Národnej rady nasledovné stanoviská. Odporúčanie schváliť bez pripomienok výbor pre sociálne veci a bývanie, schváliť s pozmeňujúcimi a doplňujúcimi návrhmi výbory pre financie, rozpočet a menu, ústavnoprávny výbor, pôdohospodárstvo, výbor pre verejnú správ, výbor pre vzdelanie, vedu, mládež a šport a výbor pre kultúru a médiá a výbor pre zdravotníctvo neprijal platné uznesenie, nakoľko z celkového počtu 10 poslancov bolo prítomných len 8 poslancov, z toho za návrh hlasovali 4 poslanci za, 4 sa hlasovania zdržali. Nebudem čítať pozmeňujúce návrhy, predkladateľ súhlasí so všetkými 12 návrhmi. Ja budem odporúčať v prípade, že nebude z diskusie, nevyplynie návrh na osobitné hlasovanie, odporúčať všetkých 12 za s tým, že ich budem odporúčať schvaľovať spolu a súhlasiť s nimi a súčasne vo výboroch odporúča Národnej rade vládny návrh zákona o majetku vyšších územných celkov schváliť s pozmeňujúcimi a doplňujúcimi návrhmi a hlasovať o návrhu zákona ihneď po rozprave. Pán predsedajúci, odporúčam otvoriť rozpravu k tomuto bodu.
Habánik, Jozef, poslanec NR SR (2023-12-06):
Ďakujem pekne. Vážený pán predseda, vážené panie poslankyne, páni poslanci, v súlade s § 73 zákona o rokovacom poriadku som bol určený za spravodajcu k návrhu uvedeného zákona, tlač 78. Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory aj gestorský výbor prerokovali ihneď tak, aby sa druhé a tretie čítanie uskutočnilo na 6. schôdzi Národnej rady Slovenskej republiky. Prosím, pán predseda, otvorte všeobecnú rozpravu.
Paška, Pavol, predseda NR SR (2013-10-22):
(Hlasovanie.) 140 prítomných, 78 za, 2 proti, 60 sa zdržali. Tieto body sme schválili.
Laššáková, Jana, podpredsedníčka NR SR (2014-09-09):
Na vystúpenie pani podpredsedníčky nie sú faktické poznámky. Prerušujem rokovanie, prajem vám pekný večer, budeme pokračovať zajtra ráno o deviatej vystúpením pána poslanca Alojza Hlinu. (Prerušenie rokovania o 19.07 hodine.)
Bugár, Béla, podpredseda NR SR (2010-11-04):
Ďakujem. Dávam teraz slovo spravodajcovi z gestorského výboru pre verejnú správu a regionálny rozvoj pánovi poslancovi Slafkovskému. Nech sa páči.
P. Hrušovský, predseda NR SR: (2003-11-06):
Pán poslanec Danko.
T. Cabaj, podpredseda NR SR: (2009-10-21):
S faktickou poznámkou vystúpi pán predseda výboru Jozef Halecký.
K. Sárközy, poslankyňa: (2009-06-25):
Vážený pán minister, dovoľujem si vás požiadať o informáciu v súvislosti s Fakultnou nemocnicou v Podunajských Biskupiciach. Od personálu a od obyvateľov Žitného ostrova a správy, ktorí hovoria o tom, že by sa ešte fungujúce oddelenia tejto nemocnice, ktorých je už málo, mali v blízkej budúcnosti zrušiť. Osud a budúcnosť tejto nemocnice ma obzvlášť zaujíma preto, že táto nemocnica je spádovou oblasťou pre ľudí z okresu Dunajská Streda, kde aj ja osobne bývam, takže by som bola rada, keby ste mi vedeli poskytnúť informácie. Ďakujem pekne.
Blanár, Juraj, podpredseda NR SR (2022-12-01):
Ďakujem, pán spravodajca. Otváram rozpravu, do ktorej som žiadnu písomnú prihlášku neobdržal. Dávam možnosť sa prihlásiť ústne do rozpravy. Konštatujem, že nikto sa nehlási, preto vyhlasujem rozpravu za uzavretú. Predpokladám, keďže neprebehla rozprava, že ani pani navrhovateľka, ani pán spravodajca nemajú záujem o záverečné slovo, preto prerušujem rokovanie o tomto bode programu a budeme o ňom hlasovať zajtra o jedenástej hodine. Teraz pristúpime k rokovaniu o bode programu, ktorým je druhé čítanie o návrhu poslancov Dušana Jarjabka a Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to pod parlamentnou tlačou 1113, informácia výborov, z výborov je v parlamentnej tlači 1113a. Udeľujem teraz slovo pánovi poslancovi Jozefovi Habánikovi, ktorý za skupinu poslancov tento návrh odôvodní v pléne. Nech sa páči, pán poslanec. (Rokovanie o návrhu poslancov Národnej rady Slovenskej republiky Dušana Jarjabka a Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1113.)
Šimečka, Michal, podpredseda NR SR (2023-11-28):
Ďakujem pekne. Pán poslanec Matovič.
J. Burian, poslanec: (2009-02-11):
Predmetný návrh bol doručený poslancom Národnej rady s tým, že vláda požiadala o prerokovanie tento vládny návrh prostredníctvom skráteného legislatívneho konania. Predseda Národnej rady posúdil uvedený návrh a v zmysle rokovacieho poriadku a podľa legislatívnych pravidiel ho zaradil na rokovanie 32. schôdze Národnej rady Slovenskej republiky. Ako spravodajca výboru Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku. Zároveň z hľadiska vecného zastávam stanovisko, že predložený návrh rieši závažnú spoločenskú problematiku, ktorú je potrebné riešiť spôsobom, ako je uvedené v predmetnom návrhu. Ďakujem, pán predsedajúci, prosím, otvorte rozpravu.
Grendel, Gábor, podpredseda NR SR (2021-11-24):
Ďakujeme za informáciu. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 185/2015 Autorský zákon v znení neskorších predpisov. Vládny návrh zákona má parlamentnú tlač 761. Návrh na jeho pridelenie na prerokovanie výborom je v rozhodnutí č. 793. Dávam slovo opäť pani ministerke kultúry, aby vládny návrh zákona uviedla. (Rokovanie o vládnom návrhu zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov , tlač 761.)
Ďuriš Nicholsonová, Lucia, podpredsedníčka NR SR (2017-03-29):
Ďakujem veľmi pekne, že ste v sťažených podmienkach uviedli tento návrh zákona. Kolegyne a kolegovia, predsa len aj spravodajskú informáciu už necháme až do času po hlasovaní. Vyhlasujem teraz trojminútovú prestávku a pokračovať budeme hlasovaním. (Prestávka.) (Po prestávke.)
Hargaš, Ján, poslanec NR SR (2024-05-22):
Ďakujem za slovo. Ďakujem, kolega, za vaše vystúpenie, kultivované, po obsahovej stránke sa nezhodneme. Ale jednej veci by som sa rád dotkol, lebo ste sa, sa opierali aj, aj o príklad Veľkej Británie a BBC. A ja teda tiež mám pracovnú skúsenosť, niekoľkoročnú, z práce vo Veľkej Británii. A myslím, že by to mohol byť pre nás vzor v správe vecí verejných, takže budem vás odteraz brať za spojenca v tomto. A keď prídu na rad témy, kde podľa môjho názoru hlboko podliezame tento britský štandard, či už to je účasť na výboroch, ktoré sa venujú prerokovaniu nejakej spornej veci, či už to je spôsob legislatívneho procesu, či už to je spôsob ovládnutia nezávislých inštitúcií. Ja vždy budem apelovať na tento britský štandard. A keď teda chceme použ... používať Britániu ako nejaký náš vzor, a podľa mňa by sme mali, tak budem veľmi rád, keď v tomto, v tomto duchu budeme pozerať aj na iné kroky, ktoré či už v tomto parlamente sa dejú, alebo, alebo v exekutíve. Takže to len tak avizujem, že sa budem na vás v tomto smere obracať. Ale hovorím, že ďakujem za kultivované vystúpenie. Po obsahovej stránke sa nezhodneme proste, ako to aj povedala moja kolegyňa, že máme úplne iný názor na to, ako dosiahnuť tie ciele, ktoré ste vy zadefinovali. Ale teda som rád, že tiež apelujete na to, aby sme sa inšpirovali krajinami, ktoré s demokraciou majú dlhšiu skúsenosť, ako, ako naša krajina a budem to využívať aj do budúcnosti. Ďakujem.
Laurenčík Milan, podpredseda NR SR (2021-11-11):
Ďakujem.
Jurinová, Erika, podpredsedníčka NR SR (2013-04-16):
Nech sa páči, pán poslanec Podmanický.
Galko, Ľubomír, poslanec NR SR (2012-06-28):
Ďakujem pekne. Lucia, ja oceňujem, že si vlastne tu podala tieto informácie, ktoré určite mnohým poslancom neboli známe. Niektorým pravdepodobne známe boli, ale samozrejme, že je im to jedno. Chcem ťa upozorniť ale, že sa obávam, že pre stranu, ktorá sa prezentovala tým, že hneď na úvod nominovala do vysokých policajných funkcií ľudí, ktorí stopili Gorilu, bude to, čo ty si tu povedala, absolútne zanedbateľné. Chcel by som ťa doplniť v tom, že samozrejme, že nie je problém nejaký nízky vek. Aj kancelár Národnej rady predchádzajúci tu bol mladý a ušetril 2 mil. eur. Ale tie závažné skutočnosti, ktoré si doplnila, sú dôležité z toho dôvodu, že aspoň opoziční poslanci, ktorí určite týmito informáciami nedisponovali, tak budú vedieť, o kom vlastne ideme hlasovať. Ja by som len chcel vyjadriť svoje uspokojenie nad tým, že netrvalo vôbec dlho, aby strana SMER prezentovala pred občanmi Slovenskej republiky, ako to myslí s tou svojou novou kultúrou. A nominácia, o ktorej si rozprávala, túto novú kultúru strany SMER jednoznačne potvrdzuje. Gratulujem vám, páni.
Kollár, Boris, predseda NR SR (2021-10-21):
S ďalším procedurálnym pán poslanec Osuský.
Grendel, Gábor, podpredseda NR SR (2022-04-28):
Pán poslanec Peter Pollák.
Jurinová, Erika, podpredsedníčka NR SR (2014-01-28):
Ďakujem. Žiadam ministra vnútra Kaliňáka, aby vypracoval informáciu o narastajúcej radikalizácii spoločnosti smerom k extrémizmu a fašizmu. Zároveň by som chcela, aby v tejto informácii podal aj spôsob riešenia tejto situácie. Vychádzam z údajov, ktoré som dneska si prečítala v správach alebo v novinách, kde hovoria prieskumy, že radikálne hnutie dosiahlo veľmi vysokú, veľmi vysoké preferencie. Ďalej ma zaujímajú aj udalosti, ktoré sa týkajú aj volieb vo vyššom územnom celku v Banskobystrickom kraji, možno aj udalosti z Nitry, ktoré hovoria o možno neveľmi nevhodnom kopaní, existuje na to video a doteraz nie sú tieto udalosti vyšetrené. Ďakujem pekne, takže žiadam o zaradenie informácie od ministra Kaliňáka ohľadom extrémizmu.
Danko, Andrej, podpredseda NR SR (2024-02-01):
S reakciou poslanec Grendel.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme. (Hlasovanie.) Prítomných 125 poslancov, za návrh hlasovalo 125. (Potlesk.) Konštatujem, že tento návrh uznesenia bol schválený. Vážené panie poslankyne, páni poslanci, končím 
22. schôdzu Národnej rady Slovenskej republiky. Zajtra budeme pokračovať ešte neprerokovanými bodmi a, samozrejme, nakoľko zajtra začneme rokovať, tým pádom bude aj hodina otázok, pokiaľ sú nejaké otázky, a budú aj interpelácie. Takže zatiaľ vám prajem dobrú noc. (Rokovanie 22. schôdze NR SR sa skončilo o 20.35 hodine.)
Kollár, Boris, predseda NR SR (2022-09-27):
Ďakujem. Pán poslanec Šudík, nech sa páči, máte slovo.
Paška, Pavol, predseda NR SR (2013-12-04):
(Hlasovanie.) 140 prítomných, 59 za, 81 sa zdržalo. Návrh sme neschválili.
Vons, Peter, poslanec NR SR (2021-09-16):
Ja sa ospravedlňujem. Pôvodne toto mal čítať kolega Krajčí, tak on to mal vtedy, keď to bolo v úvode, tak tu nebol, tak som zobral ja, tak preto to nemám. Takže sa ospravedlňujem. V rozprave vystúpil jeden poslanec. Pán predsedajúci, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-09-11):
Nech sa páči, pán poslanec Hlina, máte slovo.
Procházka, Radoslav, poslanec (2012-06-22):
Pán predseda, dovoľte mi to prečítať .
Hrnčiar, Andrej, podpredseda NR SR (2016-04-26):
Pán poslanec Procházka, chcete reagovať na faktické poznámky? Nie, nechcete. Dobre. Ďakujem veľmi pekne. Ďalším, ktorý sa prihlásil do rozpravy, je pán poslanec Burian. Pán poslanec, nech sa páči, máte priestor.
J. Ivančo, poslanec: (2009-05-20):
K pani poslankyni Belásovej. A opäť, pani poslankyňa, vás trošku poprovokujem. Ak by vaši ministri tak škandalózne nepredali emisné kvóty, tak by na zatepľovanie išlo viac. Urobte si poriadok vo vlastnej rodine. A k tým majetkom a k tomu všetkému, čo sa deje v okolí Jána Slotu, to málo bolo uverejnené v Novom Čase? To poslanci opozície chodia na 20-miliónových mercedesoch? Veď Jano Slota nech urobí jednu vec, nech zdokladuje, odkiaľ nabral peniaze na takéto auto, a celá krajina bude v pokoji. Celá krajina aj my budeme v pokoji, ale zatiaľ sa nič také nestalo. Okrem toho, že Jano Slota si chodí na 20-miliónovom mercedese, ešte nadáva policajtkám, ktoré si vykonávajú poctivo svoju službu. To je pravda o Jánovi Slotovi. Ďakujem pekne. (Potlesk.)
Kolíková, Mária, poslankyňa NR SR (2023-12-18):
Ďakujem veľmi pekne. Ja by som iba nadviazala a zareagovala na pani poslankyňu Plavákovú a k tej časti, kde sa vyjadrovala k absurdnostiam, ktoré nájdeme v tomto návrhu kompetenčného zákona. Ja si dovolím pokračovať v mojej faktickej predošlej poznámke a potom budem nadväzovať aj v mojom písomnom príspevku. Ústredné orgány štátnej správy, ktoré my rozširujeme, teda vláda chce rozšíriť vo svojom návrhu zákona, ja som si dovolila ich predtým odcitovať a ďakujem aj pani poslankyni Plavákovej, že k tej nelogickosti a k prilepovaniu vecí, ktoré vôbec nesúvisia s kompetenčným zákonom, ak sa tu rieši zriaďovanie ministerstva, tak na to jasne upozornila. No ja teraz k tej Slovenskej informačnej službe; a ešte pripomeniem, že je tam aj Kancelária Národnej rady, aj Kancelária prezidenta, ktoré teda možno vypadnú po pozmeňovacom návrhu, ale ako absurdné je narýchlo proste takto niečo šiť do takéhoto zákona. Tak neviem, že či predkladateľ rozmýšľal aj nad tým, že poslanec môže interpelovať v zmysle čl. 80 nielen vládu, ale aj vedúceho iného ústredného orgánu štátnej správy hocijakých pôsobností, to znamená, že vlastne poslanci môžu interpelovať a mohli by teda interpelovať, ak by prešiel takýto návrh zákona, aj šéfa Kancelárie Národnej rady, prezidenta a teraz už aj Slovenskej informačnej služby, takže nie som si istá, že či naozaj do všetkých dôsledkov okrem toho, že budú mať potom, je predpoklad nejakej normatívnej činnosti, ktorá môže byť preskúmavaná Ústavným súdom, či toto všetko naozaj predkladateľ zobral do úvahy. Ja sa domnievam, že nie, a ja k tomu potom aj poviem viac, jednalo sa iba o účelové presadenie.
Paška, Pavol, predseda NR SR (2013-03-21):
Pekné popoludnie, dámy a páni. Budeme pokračovať pravidelným bodom hodina otázok , ktorý otváram. Včera do 12.00 hodiny položili poslanci písomne otázky na predsedu vlády a na členov vlády, 16 otázok pre pána premiéra a 19 otázok pre členov vlády. Bolo vyžrebované poradie. Budeme odpovedať len na otázky tých poslankýň a poslancov, ktorí sú v rokovacej sále. Pán predseda vlády, poprosím vás, aby ste nás informovali, kto z členov vlády bude odpovedať za, na otázky za neprítomných členov vlády.
Bugár, Béla, podpredseda NR SR (2019-09-20):
Prezentujme sa a hlasujme. (Hlasovanie.) Prítomných 133, za 58, proti 15, zdržalo sa 59 poslancov, 1 nehlasoval. Návrh nebol schválený. Prosím teraz pána poslanca Štarchoňa, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 361/2014 Z. z. o dani z motorových vozidiel (tlač 1628). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 361/2014 Z. z. o dani z motorových vozidiel a o zmene a doplnení niektorých zákonov v znení zákona č. 253/2015 Z. z. , tlač 1628.)
Laššáková, Jana, podpredsedníčka NR SR (2013-09-04):
Ďalší písomne prihlásený do rozpravy za klub SDKÚ – DS je pán poslanec Kaník. Nech sa páči.
Janckulík, Igor, poslanec NR SR (2024-09-26):
Ďakujem pekne za slovo. Jozef, veľmi pekne ďakujem za tvoje vystúpenie aj za tvoju prácu v KDH ohľadom ekonomiky. A spomínal si, že ľudia budú menej kupovať na Slovensku, určite súhlasím, lebo ľudia po zvýšení a náraste týchto cien, ak budú chcieť si niečo kúpiť, tak pôjdu napríklad do susedného Poľska. Už teraz dá sa povedať každý deň vyvezú niekoľko miliónov eur na nákupy v Poľsku. Nakupujú tam stavebný materiál, textil, potraviny a tak ďalej. Teraz určite obchodníci sa v Poľsku pripravujú a doslova sa radujú, že ten nápor bude ešte väčší, slovenských občanov, len sa obávam, že či tie cesty a mosty vydržia naše, lebo určite tam bude väčší nápor. Spomenul si aj zvýšenie diaľničnej známky o 50 %. Určite keď niečo dvíhame, mali by sme mať aj nejakú pridanú hodnotu, ale pridaná hodnota pre našich motoristov je taká, že čakajú viac v kolónach ako kedykoľvek predtým. A ak si niekto myslí, že potraviny pôjdu na 5 % dolu, že budú nižšie, to určite nie. Tie potraviny určite ostanú v takých cenách, ako sú teraz, lebo budú väčšie náklady pre tých obchodníkov. Zoberme si, mýto pôjde hore, to znamená, keď som sa pýtal dopravcov, zhruba 20 centov na kilometer zvýši sa doprava. To nie je malá suma. Teraz zoberte si servis, pneumatiky a tak ďalej, nákup motorových vozidiel bude drahší. To znamená, že tie potraviny určite nepôjdu dolu. Plyn má ísť hore, takže čakám, ako sa to, alebo ako sa vláda bude prezentovať, že máme potraviny lacnejšie, lebo máme s 5-percentnou DPH, to určite nebude pravda. Ďakujem.
Laurenčík, Milan, podpredseda NR SR (2022-05-24):
Prosím, reagujte na predrečníka.
Jurinová, Erika, podpredsedníčka NR SR (2014-01-30):
Prosím, aby ste to aj dali najavo, aby nevznikali dohady zbytočné.
Grendel, Gábor, podpredseda NR SR (2021-06-15):
Pán minister vnútra, chcete reagovať faktickou poznámkou na faktické poznámky alebo? Áno. Takže, nech sa páči, máte dve minúty.
Kollár, Boris, predseda NR SR (2021-11-24):
Ďakujem pekne. Prosím, pre záznam zapísať. A teraz, pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 679.)
Jurinová, Erika, podpredsedníčka NR SR (2013-09-04):
Ďakujem, pani spravodajkyňa. Otváram všeobecnú rozpravu. Do rozpravy nie je žiadna písomná prihláška. Chce sa niekto do rozpravy prihlásiť ústne? Uzatváram možnosť prihlásiť sa. Prihlásil sa pán poslanec Miroslav Kadúc, zároveň mu dávam slovo.
Glváč, Martin, podpredseda NR SR (2019-04-05):
Nech sa páči, rea... Á, pani poslankyňa Zemanová.
M. Číž, podpredseda NR SR: (2008-12-03):
Ďakujem pánovi ministrovi aj spravodajkyni. Teraz nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov , parlamentná tlač č. 803 a spoločná správa výborov 803a. Pán minister, opäť vás poprosím, aby ste v mene vlády odôvodnili tento návrh zákona. Máte slovo.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Klus.
Danko, Andrej, podpredseda NR SR (2023-12-13):
Pokračujeme v rozprave. Pán poslanec Sulík, prihlásený je poslanec Bužo.
L. Žitňanská, poslankyňa: (2007-02-01):
Ďakujem.
Danko, Andrej, podpredseda NR SR (2024-06-21):
S faktickou poznámkou poslanec Hajko.
Paška, Pavol, predseda NR SR (2013-09-18):
... ale to sa bavíme o včerajšku a potom sme prerušili, bolo, bol tu pán poslanec Sulík, ktorý chcel vystúpiť. Bolo 6.58 ráno, prerušili sme vzhľadom na to, že chcel mať dlhšiu rozpravu, a akurát som stanovil, že budeme pokračovať o 19. hodine. Nič iné, nič iné.
Halák, Róbert, poslanec NR SR (2022-11-29):
Ďakujem za slovo, pán predsedajúci. Ja budem krátky. Hlavným sledovaným cieľom je návrh spôsobu vyjasnenia kompetenčných oprávnení organizácií kolektívnej správy v prípade tzv. prekrytia oprávnení na výkon kolektívnej správy, a to konkrétne v prípade zastupovania tzv. nezastupovaných nositeľov práv. Z tohto dôvodu návrh zákona uvádza ako riešenie možnosť dohody medzi jednotlivými organizáciami kolektívnej správy. V záujme transparentnosti sa informácia o dohode zverejní v evidencii vedenej Ministerstvom kultúry Slovenskej republiky. Ak k tejto dohode nedôjde, považuje sa, považuje sa za určenú organizáciu kolektívnej správy tá, ktorá zastupuje najviac nositeľov práv podľa § 164 ods. 1 na území Slovenskej republiky a je takto uvedená v evidencii vedenej Ministerstvom kultúry Slovenskej republiky, tzv. reprezentatívna organizácia kolektívnej správy. To je všetko, ďakujem.
Kuriak, Milan, poslanec NR SR (2023-05-25):
Ďakujem. Z toho, čo som si doteraz vypočul vo faktických a v rozpravách kolegov, a myslím, že kolegyne, iba jedna bola dáma, tak sa mi potvrdilo, že tento zákon je dobrý až na pár kritických, kritických slov od niektorých kolegov, sčasti s niektorými aj súhlasím, ale ja si myslím, že je, je zbytočné robiť nejaký poplach okolo toho, lebo nikto dobrovoľným hasičom peniaze neodoberá, iba sa mení forma, forma poskytovania príspevkov a naozaj sčasti sa odbúra to, čo tu spomenul kolega Jožo Pročko, že tí, ktorí mali profit, hlavne tí, ktorí možno, možno nie sú až takí aktívni v tej konkrétnej činnosti a v zásahoch, tak trošku sa im možno odoberie z tých desaťročia zaužívaných výhod. Na Orave máme takmer v každej obci, ani si neviem vybaviť, že v ktorej obci by nebola nejaká základňa dobrovoľných hasičov, a vždy sa teším, keď sú nejaké buď, buď nejaké folklórne, alebo iné akcie, alebo aj samostatné súťaže, tak keď sa mi dá, tak vždy sa rád pozerám na tú ich činnosť, na ten ich zápal a veľmi ma teší, keď vidím, keď vidím, koľko, koľko detí je zapojených v týchto dobrovoľných hasičských zboroch, akože tí aktívni členovia dospelí zapájajú do toho ďalšie generácie a vôbec sa netreba, vôbec sa netreba obávať o pokračovateľov v tejto naozaj veľmi dobrej a prospešnej činnosti. Nikdy by som nedopustil, aby sa dobro... zbory dobrovoľných hasičov rušili... (Prerušenie vystúpenia časomerom.)
Hrnčiar, Andrej, podpredseda NR SR (2020-02-21):
Pán poslanec Drobný.
P. Hrušovský, predseda NR SR: (2004-10-27):
P. Biroš, poslanec: Pardon, neschváliť.
A. Slafkovský, poslanec: (2001-11-09):
J. Migaš, predseda NR SR: Hlasujeme o námietke pána poslanca Slafkovského. O všetkých troch. Pani ministerka v rozprave uviedla, že je to nad rámec. Pán poslanec Slafkovský žiada o tom hlasovať, preto vniesol námietku. O námietke pána poslanca Slafkovského hlasujme teraz. (Hlasovanie.) Prítomných je 110 poslancov, za 42, proti 21, zdržalo sa 46, nehlasoval 1. Námietku pána poslanca Slafkovského sme neschválili, preto nebudeme hlasovať o jeho pozmeňujúcich návrhoch. Ďalšie.
Hrnčiar, Andrej, podpredseda NR SR (2017-10-17):
Dávam slovo spoločnej spravodajkyni z výboru pre sociálne veci poslankyni Jane Vaľovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
K. Sárközy, poslankyňa: (2007-10-18):
Vy ste povedali, že sa pripravuje pozmeňujúci návrh, ktorý bude túto situáciu riešiť. Rokovanie sociálneho výboru máme za sebou a rokovanie gestorského výboru, tento pozmeňujúci návrh ešte nie je na stole. Na budúci týždeň bude finálna podoba tohto zákona predložená na rokovanie Národnej rady v druhom a treťom čítaní. Vy ste v utorok po rokovaní koaličnej rady dali vyhlásenie, ja vás citujem, pre televíziu TA3 v tom zmysle: „Je úplne nezmyslom, aby 48-ročný človek, ktorý riadne pracuje, poberal predčasný starobný dôchodok.“ Moja otázka je, či sa ten pozmeňujúci návrh, ktorý niekedy poslanci dostanú na stôl, bude týkať aj tých predčasných dôchodcov, ktorí poberajú predčasný dôchodok pred platnosťou tohto zákona, to znamená, od 1. januára 2004 po 1. január 2008, pretože keď to tak bude, tak to bude retroaktivita v tomto zákone. A po druhé vy ste tu pred chvíľou citovali, koľko predčasných dôchodcov poberá neprávom podľa vás, diskriminuje ostatných ľudí, ale vy veľmi dobre viete, pani ministerka, že tí, ktorí poberajú predčasný dôchodok, tam sa im mesačne kráti o 0,5 % ten dôchodok, takže keby ste sa k tomuto vyjadrili. Či to bude retroaktívne, kto pripraví pozmeňujúci návrh, keď vy s tým nemáte nič spoločné a aby ste vysvetlili aj to krátenie mesačné o 0,5 %. Ďakujem pekne.
P. Hrušovský, predseda NR SR: (2003-03-05):
Prítomných je 94 poslancov. Národná rada je schopná uznášať sa. Chcem vás informovať, že na 9. schôdzi Národnej rady overovateľmi budú poslanci Tomáš Galbavý a Milan Urbáni. Ich náhradníkmi Pavol Abrhan a Jozef Hrdlička. O ospravedlnenie svojej neúčasti na dnešnom rokovaní požiadali páni poslanci Abelovský, Antošová, Cagala, Vážny a pani poslankyňa Zmajkovičová. Na zahraničnej služobnej ceste je pán poslanec Béreš. 9. schôdzu Národnej rady som zvolal podľa čl. 83 ods. 2 Ústavy Slovenskej republiky a § 17 ods. 2 zákona o rokovacom poriadku na požiadanie 38 poslancov Národnej rady. Žiadosť skupiny poslancov spolu s návrhom programu ste dostali v písomnej pozvánke. Skupina poslancov navrhuje prerokovať na tejto schôdzi návrh uznesenia Národnej rady Slovenskej republiky k vážnym podozreniam o existencii korupcie a klientelistických praktík v politickom systéme Slovenskej republiky . Chcem pripomenúť, že podľa príslušných ustanovení zákona o rokovacom poriadku nie je možné program schôdze zvolanej poslancami Národnej rady meniť ani dopĺňať. Pristúpime teraz k hlasovaniu o návrhu programu 9. schôdze Národnej rady. Prosím, prezentujme sa a hlasujme. (Hlasovanie.) Prítomných je 109 poslancov, za 106, proti 1, zdržali sa 2. Konštatujem, že návrh programu 9. schôdze Národnej rady Slovenskej republiky bol schválený. Chcem vás informovať, že krátko pred otvorením rokovania tejto schôdze som zvolal poslanecké grémium, na ktorom došlo k dohode, aby sme rokovanie 9. schôdze Národnej rady Slovenskej republiky uskutočnili podľa § 29 ods. 1 zákona o rokovacom poriadku, a to tak, že poslanecké kluby a ich predsedovia navrhujú, aby dĺžka času na rozpravu k tomuto bodu programu schôdze bola 12 hodín. Prosím, páni poslanci, prezentujme sa a hlasujme o mojom návrhu. (Hlasovanie.) Prítomných je 116 poslancov, za 115, zdržal sa 1. Konštatujem, že tento návrh sme schválili. Chcem vás informovať, že čas určený na rozpravu medzi jednotlivé poslanecké kluby a poslancov, ktorí nie sú členmi poslaneckých klubov, je podľa zákona o rokovacom poriadku rozdelený takto: čas pre poslanecký klub SDKÚ 2 hodiny 14 minút, HZDS 2 hodiny, Smer 2 hodiny, SMK 1 hodina 36 minút, ANO 1 hodina 12 minút, KDH 1 hodina 12 minút, klub nezávislých poslancov 52 minút a takisto klub Komunistickej strany Slovenska 52 minút. Panie poslankyne, páni poslanci, na základe schváleného návrhu na obmedzenie rozpravy vyhlasujem 10-minútovú prestávku a prosím predsedov poslaneckých klubov, aby určili poradie jednotlivých poslancov, ktorí vystúpia za poslanecké kluby. Vyhlasujem 10-minútovú prestávku. (10-minútová prestávka.)
K. Tóthová, poslankyňa: (2005-05-25):
K pani poslankyni Demeterovej. Ja viem, že to príslušný gestorský výbor prijal. Ale to je úzky okruh poslancov a nehlasuje o zákone len gestorský výbor. Tu je 150 poslancov. A tí ostatní nemôžu hlasovať tzv. so zaviazanými očami. Po druhé k pani poslankyni Martinákovej. S tým, čo vravíte, nemôžem súhlasiť, pretože ak vy ste mali skutočne z toho obavu na tento rok, tento zákon sa neprijíma na tento rok, ale na dlhšie obdobie a účinnosť príslušného paragrafu mohla byť v prechodných a záverečných ustanoveniach stanovená od budúceho rozpočtového roku. Čiže zákon môže platiť tento rok, ale paragraf ten a ten, o ktorom som hovorila ja, môže platiť od januára 2006. A hovoríte, že budeme musieť komplexnejšie tieto otázky riešiť. Pani poslankyňa, kedy? Veď teraz ich komplexne riešime. Veď predsa nie je možné riešiť veci tzv. dolaďovaním, čo je vlastne oprava zákonov. Pozrime sa aj na Trestný zákon. Ešte nemá účinnosť a už vieme, že musíme niečo v ňom znovu doladiť. Takže v žiadnom prípade nepovažujem váš pozmeňujúci návrh za výhodný pre občanov, práve naopak, považujem ho za veľmi nevýhodný, sociálne nevýhodný a nevhodný. Ja to jasne hovorím. A chcela by som, aby znenie ostalo striktné, tak ako je to v pôvodnom návrhu, a nie na úvahu obce, ktorá vždy je tlačená financiami. A tá úvaha potom vyzerá tak, že nemáme financie aj štát musí dať, keď dá povinnosť, musí dať aj peniaze.
Blanár, Juraj, poslanec NR SR (2011-02-09):
Pán poslanec Maďarič, chcem vám poďakovať za naozaj hlbokú zahranično-politickú analýzu, ale analýzu ochrany národnoštátnych záujmov Slovenskej republiky tak ako ste povedali, naozaj mladej Slovenskej republiky. Spomínali ste predovšetkým bezprecedentné obchádzanie medzinárodných dohôd a pravidiel pri udeľovaní maďarského štátneho občianstva zo strany Maďarskej republiky a zároveň ste hovorili o tom, ako vtedajší poslanci za SDKÚ a KDH hlasovali o uznesení, ktoré vyzývalo, aby maďarská vláda prehodnotila svoj pripravovaný úmysel. Tu naozaj musím aj ja konštatovať, že ministerstvo zahraničných vecí na čele s pánom ministrom Dzurindom dnes nekoná a možno aj popiera to čo vlastne sám, pán minister tu v tejto snemovni prejavil. Jeho prístup je naozaj amatérsky a chcel by som aj touto cestou vyzvať našu diplomaciu, ministra zahraničných vecí, aby začal aktívne konať a poukazoval predovšetkým na tieto medzinárodné pravidlá, ktoré sú hrubo, podčiarkujem, hrubo porušované. A ešte na záver, vážené pani poslankyne, páni poslanci, chráňme si naozaj našu Slovenskú republiku, je mladá. Hovorme o nej, že je naozaj naša, naozaj. Na okraj chcem pripomenúť tým poslancom, ktorí stále používajú, že tejto krajiny, táto krajina, pre mňa je to naša krajina a naša krajina, ktorú by sme mali ochraňovať a rovnako aj záujmy všetkých jej občanov. Ďakujem. (Potlesk.)
Kollár, Boris, poslanec NR SR (2018-06-18):
Áno, ďakujem pekne. Prosím pekne, pani kolegyňa, tieto veci, treba sa pýtať pani poslankyni Krištúfkovej. U nás má sociálne veci na starosti pani poslankyňa Krištúfková. Ďakujem pekne.
Fico, Robert, poslanec NR SR (2022-05-03):
Ďakujem, pán podpredseda. Pán poslanec, hovoril si okrem iného aj o ústavnosti. Vrátim sa teda k poznámke, ktorá sa dotýka šestnástich rozhodnutí Ústavného súdu Slovenskej republiky, kde bolo konštatované porušenie základných práv a slobôd ľudí, ktorí sa nachádzajú vo väzbe alebo ktorí sú nezákonne stíhaní. Najčastejším porušovateľom ľudských práv osôb, ktorí sú vo väzbe alebo ktorí sú stíhaní, je, žiaľ, Najvyšší súd Slovenskej republiky a najčastejším porušovateľom individuálnym je sudca Najvyššieho súdu Kliment. My sme opakovane žiadali ministerku spravodlivosti, aby začala disciplinárne konanie voči tomuto sudcovi, pretože Ústavný súd vo viacerých prípadoch konštatoval, že sudca Najvyššieho súdu konal absolútne svojvoľne. Ide o sudcu, ktorý bol kandidátom Matoviča na generálneho prokurátora, ktorý bol v Súdnej rade za OĽANO a ktorý sa nikdy netajil sympatiami k tejto politickej strane. Ide o sudcu, ktorý spoločne so sudcom Špecializovaného trestného súdu Hrubalom pustil na slobodu Kudličku, za čo dostal nevinný špeciálny prokurátor Kováčik štrnásť rokov. A tento sudca Kliment nemal problém včera rozhodnúť a poslať významného slovenského advokáta Mareka Paru do väzby za to, že Marek Para poukazoval verejne na tieto ohyzdnosti, ktoré pácha sudca Kliment. Dámy a páni, ja už nepoznám iný prípad zaujatosti a strannosti sudcu, dokonca ani nepočkali na rozhodnutie päťčlenného senátu, ja len verím, že päťčlenný senát Najvyššieho súdu Slovenskej republiky bude mať rozum a rýchlo rozhodne, že bol zaujatý ako hrom a že pustia na slobodu Mareka Paru.
Ďuriš Nicholsonová, Lucia, podpredsedníčka NR SR (2016-10-19):
Pán poslanec Marosz, chcete reagovať na túto faktickú poznámku? Nie, nie je tomu tak. V zmysle rokovacieho poriadku požiadala o slovo pani ministerka. Nech sa páči.
Kollár Boris, predseda NR SR (2022-02-08):
Upracte si vlastnú koa... opozíciu, upracte si vlastnú opozíciu! (Pokrik: „Hej!“ Potlesk. Reakcia z pléna: „Urobte poriadok, pán predseda!“ ) Urobte si poriadok v opozícii, pán Fico! (Potlesk a smiech v sále.) Práve vás vaši opoziční kolegovia vypískali. (Potlesk. Reakcia z pléna: „Toto neni mafia, toto je parlament!“ Ďalšie reakcie z pléna, pričom pískanie neprestávalo.)
Laššáková, Jana, podpredsedníčka NR SR (2014-02-07):
Národná rada prijala uznesenie, nebudem ho meniť, nebudeme hlasovať o žiadnom návrhu, ani pána poslanca. Vyhlasujem krátku prestávku do 11.20 hod. (Prestávka.) (Po prestávke.) Panie poslankyne, páni poslanci, zvolávam poslanecké grémium na 11.20 hod., ale budeme pokračovať ďalej v rokovaní. Viesť rokovanie bude pani podpredsedníčka Zmajkovičová, nech sa páči.
Hrnčiar, Andrej, podpredseda NR SR (2016-04-20):
Ďakujem. Nech sa páči, pán poslanec Baránik.
B. Bugár, podpredseda NR SR: (2002-07-02):
Zapnite mikrofón pánu poslancovi Ftáčnikovi, prosím vás, páni technici. M. Ftáčnik, poslanec: Mohol by to vysvetliť pán poslanec Finďo. Ja som navrhol dvojku samostatne. Ak s ňou súvisí deviatka, hlasujme aj o deviatke samostatne, ale spolu s tou dvojkou, aby to vecne spolu súviselo, aby sa buď naraz schválili, alebo naraz zamietli.
M. Hort, podpredseda NR SR: (2008-07-04):
Otváram rozpravu k tomuto bodu. Do rozpravy som nedostal žiadnu písomnú prihlášku, a preto sa pýtam, kto sa chce prihlásiť do rozpravy ústne? Nikto. Vyhlasujem rozpravu za skončenú a prerušujem rokovanie o tomto bode programu. Posledným bodom programu je návrh na uznesenie Národnej rady Slovenskej republiky k problematike uzavretých zmlúv týkajúcich sa prenájmu vodného stupňa Gabčíkovo. Návrh uznesenia vám bol rozdaný ako tlač 694. Pardon, nevšimol som si, ospravedlňujem sa, pani poslankyňa. Procedurálny návrh? Nech sa páči.
V. Veteška, podpredseda NR SR: (2004-05-12):
Pán Madej, máte slovo, nech sa páči.
P. Paška, predseda NR SR: (2008-09-09):
(Hlasovanie.) 96 prítomných, 80 za, 14 proti, 2 nehlasovali. Konštatujem, že sme vyslovili súhlas s prerokovaním. Dámy a páni, budeme teraz pokračovať a v prvom čítaní v skrátenom legislatívnom konaní budeme prerokúvať vládny návrh zákona, ktorým sa mení a dopĺňa zákon č. 663/2007 Z. z. minimálnej mzde (tlač 766). Upozorňujem, dámy a páni, že hlasovať o všetkých prerokovaných bodoch, ktoré prerokujeme dnes do 19.00 hodiny, ako aj zajtra od 9.00 hodiny ráno, budeme zajtra o 11.00 hodine, tak ako sme sa dohodli pri schvaľovaní programu. Takže poprosím teraz pani ministerku.
Bugár, Béla, podpredseda NR SR (2018-03-26):
Nechcel som prerušiť pani poslankyňu Remišovú, ale, pani poslankyňa Cigániková, prepáčte, ak vy používate na mňa, že som kretén, nemáte tu čo hľadať a ráno práve o tom bolo zasadnutie grémia. Môžte ukazovať... (Reakcia poslankyne.) Viete čo, radšej sa starajte o to, čo vychádza z vašich úst. (Reakcia poslankyne.) Prepáčte, nekričte, nedostali ste slovo. Ale kreténom ma nazývať ani vy, ani iní nebudú! Pán poslanec Baránik.
Laššáková, Jana, podpredsedníčka NR SR (2013-10-15):
Pán poslanec, poprosím vás na chvíľku. Páni poslanci, poprosím vás o pokoj v rokovacej, naozaj sa tu nedá ani sústrediť sa na to, čo hovorí pán poslanec, takže rešpektujme sa. Ďakujem pekne.
T. Lebocký, poslanec: (2009-06-30):
Dajte, prosím, hlasovať, pán predseda.
P. Paška, predseda NR SR: (2007-10-25):
(Hlasovanie.) 81 prítomných, 70 proti, 11 sa zdržalo. Tento návrh sme neschválili.
Bugár, Béla, podpredseda NR SR (2018-09-19):
Ďakujem. Na vystúpenie pána poslanca s faktickými dvaja. Pán poslanec Dostál.
Kollár, Boris, predseda NR SR (2021-05-27):
Vážení poslanci, prosím, ukľudnime sa, nechajte hovoriť pána ministra, aby sme to vedeli ukončiť, lebo budeme tuná do noci, do dvanástej. Prosím pekne. (Ruch v sále.)
Kollár, Boris, poslanec NR SR (2016-04-28):
Ďakujem pekne. Ešte raz, už som raz povedal, že budeme podporovať tento návrh zákona, zahlasujeme zaňho, pretože sme presvedčení, že to bola obrovský, to bolo, to bolo, to bolo znásilnenie naozaj všetkého možného, to bolo slušnosti znásilnenie, práva znásilnenie, ľudskosti, všetkého, to treba napraviť, neviem, či bude dostatočná vôla zo strany koalície, ale necháme sa prekvapiť pri hlasovaní. Cez to všetko mi je ľúto, Gábor, že veľmi emotívne si vykreslil pána Michala Kováča ml., ja mám iný trochu na to názor, okradol Technopol, teraz koncom júna 2015 prebehla kauza, obrovská kauza za 500 mil. euro, pardon, dolárov so zdravotníckym materiálom, spomína sa v tom aj slovenská firma Chirana, kde zase figuruje Michal Kováč ml., on to má v genetickej výbave. To znamená, že nerobme z neho nejakého chudáčika, ktorý proste, to je čestný chlapec, len ho uniesli. Áno, tam bol zneužitý, ale skutočne ako ľutovať ho, tohto pána asi netreba. Znova, tá kauza sa vyšetruje, 500 mil. dolárov tam je podvod a on je znova v tom namočený, áno, takže nehrajme sa na to, že je to nejaké chudiatko, ktoré treba chrániť, treba chrániť právo, treba chrániť určite právo a treba tie amnestie zrušiť, ale nie chrániť pána Kováča, to je podvodník u mňa. Ďakujem.
Figeľ, Ján, podpredseda NR SR (2015-10-07):
Na vystúpenie pána poslanca Kollára sú dve faktické poznámky. Nech sa páči, Vladimír Baláž s prvou.
Kollár, Boris, predseda NR SR (2022-05-10):
Nie, takto to nie je. To musí urobiť procedurálnym návrhom a musí to schváliť plénum. Ďakujem.
J. Senko, poslanec: (2009-03-11):
Premiér využil svoje právo. Konal v súlade s rokovacím poriadkom Národnej rady Slovenskej republiky. Vy mu toto právo chcete zobrať? Máte svojho zástupcu v Rade pre hospodársku krízu. Verím, že je akčný. Dúfam, že ste ho do tejto rady nominovali s dobrým úmyslom. Ak to tak nie je, tak si spytujte svoje vlastné svedomie.
R. Fico, predseda vlády SR: (2008-01-21):
Prečo som nebol na rokovaní nejaký čas? Nebol som preto, lebo sme si urobili poradu a kládli sme si nasledujúcu otázku: Prečo niekto posúva predsedovi SDKÚ a jeho najvernejším obdivovateľom, ako je pán Frešo alebo pán Štefanec a ďalší, nepravdivé informácie, ktoré neuveriteľným spôsobom diskreditujú obraz predsedu SDKÚ v celej spoločnosti? Všimnite si, čo sa stalo, keď bola tlačová konferencia o tej nešťastnej vinici, kde narozprával predseda SDKÚ neuveriteľné veci, ktoré sa absolútne nezakladali na pravde, no musím teda povedať, že pred spoločnosťou vyzeral veľmi zvláštne – a dnes to pokračuje. Zrazu vidím, že majú na papieroch nejaké veci, ktoré sú evidentné polopravdy, pretože kto sa pozrie na výpis z katastra nehnuteľností, musí vidieť, kto je majiteľom bytu, kto sa pozrie na zmluvy, ktoré sú verejne prístupne, vie, ako bol byt nadobudnutý. Napriek tomu sa tieto informácie stále dávajú do popredia, ako keby mal niekto záujem za každú cenu ukázať, že čo je zač predseda SDKÚ. Viete, čo je problém? Že táto schôdza, mám taký pocit, zo strany SDKÚ nie je o mne, táto schôdza je o tomto pánovi. O tomto pánovi, ako ho zdiskreditovať. (Potlesk.) A jednoducho to potvrdím aj iným spôsobom a mal by si to uvedomiť pán predseda, čo sa deje v jeho klube, pretože ak pôjde na chodbu – pán predseda, choď na chodbu a počúvaj, čo hovoria tvoji poslanci, mohol by som prstom ukázať na dvoch, na troch, „ale dostal ten Miki, je čas ho vymeniť“. Pán predseda, uvažuj, o kom je táto schôdza. (Potlesk.)
Laššáková, Jana, podpredsedníčka NR SR (2012-08-09):
Ďakujem, pán minister. Piatu otázku položil pán poslanec Goga. Otázka je adresovaná ministrovi práce, sociálnych vecí a rodiny Slovenskej republiky Jánovi Richterovi. A otázka znie: „Vážený pán minister, sporitelia v 2. pilieri určite nemali dostatok informácií o výhodách a nevýhodách vstupu do 2. piliera, veľakrát sa pýtajú na mnohé nejasnosti, mohli by ste vysvetliť problematiku dedenia z 2. piliera?“ Nech sa páči, pán minister.
Grendel, Gábor, podpredseda NR SR (2022-05-05):
Prosím, prezentujme sa a hlasujme. (Hlasovanie.) Prítomných 122 poslancov, za 44, proti 16, zdržalo sa 62, hlasovali všetci prítomní. Konštatujem, že Národná rada sa uzniesla, že nebude pokračovať v rokovaní o návrhu tohto zákona. Teraz prosím povereného člena výboru pre hospodárske záležitosti pána poslanca Maroša Kondróta, aby uviedol hlasovanie o bode 50 schváleného programu, ktorým je prvé čítanie o návrhu poslancov Rašiho, Puciho, Tomáša, Šutaj Eštoka, Ferenčáka a Žigu na vydanie zákona, ktorým sa mení a dopĺňa zákon č. 343/2015 o verejnom obstarávaní, tlač 994. (Hlasovanie o návrhu poslancov Národnej rady Slovenskej republiky Richarda Rašiho, Róberta Puciho, Erika Tomáša, Matúša Šutaj Eštoka, Jána Ferenčáka a Petra Žigu na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 994.)
E. Kukan, minister zahraničných vecí SR: (2004-03-10):
Vážené panie poslankyne a páni poslanci, na základe uvedeného si aj vás dovoľujem požiadať, aby Národná rada Slovenskej republiky vyslovila súhlas s Dohodou o výsadách a imunitách Medzinárodného trestného súdu s pripojením vyhlásení Slovenskej republiky a zároveň rozhodla o tom, že dohoda má podľa čl. 7 ods. 5 Ústavy Slovenskej republiky prednosť pred zákonmi Slovenskej republiky. Ďakujem, pán predsedajúci, skončil som.
M. Číž, podpredseda NR SR: (2007-05-15):
Teraz má slovo pán poslanec Kvorka.
Laššáková, Jana, doterajšia podpredsedníčka NR SR (2016-03-23):
Pán poslanec Ján Počiatek.
Blanár, Juraj, podpredseda NR SR (2022-10-06):
Ďakujem, pán spoločný spravodajca. Otváram rozpravu o tomto bode programu. Hlási sa niekto do rozpravy, vážené panie poslankyne, páni poslanci? Môžete tak urobiť teraz. Pán predseda výboru Richard Vašečka. Ak nikto viac, uzatváram možnosť prihlásiť sa do rozpravy. Pán predseda Vašečka, máte slovo.
Číž, Miroslav, poslanec NR SR (2012-10-30):
Vážené kolegyne, no, skúsim tak, že verte mi, a Boh mi je svedkom, že mám tendenciu a uvedomujem si potrebu vážiť si svojich kolegov, že to je vážená hodnota, že mám zmysel pre demokraciu, že musíme vždycky vypočuť obidve strany problému a podobne, ale obávam sa, že či ešte máme celý rad ďalších etických hodnôt, ako je empatia, ako chápať elementárny zmysel parlamentu. Už druhý deň počúvame, pre mňa teda, veci, kde časť môjho klubu už naozaj potrebuje psychiatra, takže tí autori, keďže sú milosrdní a hovoria, že Božia láska je bezhraničná, ale predsa len má hranice, ani tomu dobre nerozumiem, ale dobre. Tak je taký drobný problém, že aktéri tu predstavujú politicky zhruba 10 % parlamentu, možno 15. Ak by sme všetci vystupovali, a uznáte ako demokrati, aj pán Kuffa, vystupovali týmto spôsobom, tak už tu a teraz je situácia, že za dva dni sme prerokovali dva tieto nesmierne dôležité body zvlášť v týchto kontextoch. Ak môžme prerokovať a máme k dispozícii povedzmeže 180 dní, tak máme šancu, keďže budeme v rovnakej intencii vystupovať, prerokovať 40 bodov. A predpokladám, že občania si uvedomujú, že vás volili sem nato, aby sme predovšetkým spravovali krajinu, aby sme vážili aj kontexty problému, ktoré tu máte, k iným problémom, ideme schvaľovať rozpočet, potrebujeme asi ísť do regiónov sa pozrieť, ako to ešte vyzerá, ako vyzerá na školách atď., čo vidia u nás naši ľudia, ako to vyzerá na regiónoch, VÚC, aby sme vedeli trošku zmysluplne rozprávať o rozpočte. Budeme na rok rozdeľovať peniaze. Tento festival čohosi, čo ja teda neviem pochopiť a možno nemám ten dar hlboký, ktorý máte vy, ale skúsim vás poprosiť, berte ohľad aj na nás. Že my sa tu 20 rokov niektorí moceme, niektorí 10, a nevieme tak hlboko vidieť do tej budúcnosti alebo do tej skutočnosti, ale skúste aj nás zobrať, je to, bude to výraz vašej kresťanskej lásky. Veľmi pekne vám ďakujem. (Potlesk.)
Laššáková, Jana, podpredsedníčka NR SR (2012-06-28):
Nech sa páči, pán poslanec, máte slovo.
P. Hrušovský, predseda NR SR: (2003-09-16):
J. Malchárek, poslanec: Áno.
Grendel, Gábor, podpredseda NR SR (2022-12-06):
Pán poslanec Matúš Šutaj Eštok.
Žiga, Peter, podpredseda NR SR (2024-05-02):
Chcem sa opýtať, či je všeobecný súhlas. (Súhlasná reakcia pléna.) Ďakujem pekne. V mene troch poslaneckých klubov – SMER, HLAS a SNS – podávam ja procedurálny návrh na vypustenie bodu 121 z programu tejto schôdze, ktorým je návrh na voľbu kandidátov na sudcu Ústavného súdu, je to tlač 265, o ktorom bolo rokovanie prerušené a navrhujem zaradiť do návrhu programu schôdze Národnej rady so začiatkom od 11. júna 2024. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) 141 prítomných, 79 za, 62 sa zdržalo. Konštatujem, že sme tento bod preložili na ďalšiu schôdzu. Pristúpime k hlasovaniu v prvom čítaní o vládnom návrhu zákona, ktorým sa dopĺňa zákon č. 543/2002 o ochrane prírody a krajiny, tlač 270. Prosím spravodajkyňu, ktorú určil navrhnutý gestorský výbor pre pôdohospodárstvo a životné prostredie, poslankyňu Zuzanu Matejičkovú, aby hlasovanie uviedla. Nech sa páči, pani poslankyňa. (Hlasovanie v prvom čítaní o vládnom návrhu zákona, ktorým sa dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 270.)
Blaha, Ľuboš, podpredseda NR SR (2023-12-13):
Poprosím písomne. Ďakujem pekne. (Doznievanie potlesku.) Pán poslanec, písomne. Poslanec, ešte raz, písomne to musíte odovzdať. Takže, pani poslankyňa Zuzana Števulová, takisto poprosím najskôr návrh, potom zdôvodnenie.
Pellegrini, Peter, predseda NR SR (2015-09-29):
Ďakujem pekne. S reakciou na faktické poznámky pán poslanec Beblavý.
Blanár, Juraj, podpredseda NR SR (2022-10-05):
S faktickou poznámkou pán poslanec Štefan Kuffa.
P. Hrušovský, predseda NR SR: (2003-11-05):
(Hlasovanie.) 134 prítomných, 63 za, 12 proti, 58 sa zdržalo, 1 nehlasoval. Návrh sme neschválili. Pristúpime k hlasovaniu o pozmeňujúcom návrhu pod poradovým číslom...
Vörös, Péter, poslanec NR SR (2010-07-09):
Sľubujem. (Potlesk.)